[{"text_idx": "#000000", "text": "2022. urtea... ametsak egia bihurtuko diren urtea!\nNork esango liguke hasi ginenean Marea Urdinaren ibilbidean gure nahiak beteko zirela! Eta ez bete bakarrik, ametsik eder horien bidez, imajinatuko ez genituen momentu eta lorpen ugari bizitzeko aukera izango genuela!\nAmeslari handienek ere ezin pentsatu horrenbeste tanta txiki batu eta olatu erraldoi hau bihurtuko zenik; indartsu, geldiezina."}, {"text_idx": "#000001", "text": "Itsasotik irten eta Pirineotako gailurrak gaindituko genituela. Zebrabidea pasatzea zerbait ulertezina izatea bukatuko zela. Lagun mordo bat, beraien bidai argazkietan gurekin gogoratuko zirela. Herritarrek beraien bihotzetan inklusioari lekua egingo zietela eta beraiek ere Marea Urdina direla aldarrikatuko zutela!Beraz ba dakigu amestea ez dela alferrikakoa, batzuetan, amets horiek bete eta zerbait handiagora ere iris gaitezkeela.Guk, amesten jarraitzen dugu, zuek gure ondoan zaudeten bitartean, edozer gauza zoragarri gertatu daitekeelako."}, {"text_idx": "#000002", "text": "Zuk ere inklusioaren alde zerbait egin dezakezu, piztu zure barreneko su txiki hori.\nEskerrikasko egutegi hau aukeratzeagatik eta besarkadaz betetako urtea opa dizut lagun!"}, {"text_idx": "#000003", "text": "Ezin izan dituzu lortu gure egutegiak? Lasai, hemen deskargatu ditzazkezu eta inprimatu (2022ko Urtarriletik aurrera)\n*Fitxategiak PDF formatuan daude eta kalitate onean."}, {"text_idx": "#000004", "text": "Egutegi bukaeran erabili ditugun piktograma guztien esanahia ipini dugu, denok pixkana pixkanak ohitzen joan gaitezen."}, {"text_idx": "#000005", "text": "Batzuentzat erabiltzen ditugun textu eta kodeak ulertezinak izan daitezke. Gure egutegiak IRISGARRI KOGNITIBO gehiago izan dezan egun berezientzako PIKTOGRAMAK erabiliko digutu."}, {"text_idx": "#000006", "text": "Gizartean ditugun aniztasun funtzional guztietaz jabetu eta sentsibilizatzeko, urtean zehar ospatzen diren EGUN BEREZIAK gure logoarekin markatu ditugu."}, {"text_idx": "#000007", "text": "Egutegiaren behekaldean egun berezi horretan zer ospatzen den adierazten dugu, textu eta piktograma bitartez."}, {"text_idx": "#000008", "text": "Eta egutegiaren bukaeran, Marea Urdinak urtean zehar aurrera eraman dituen edo parte hartu duen ekintzen laburpen batekin osatu ditugu, tamalez, Koroabirus-aren erruz guk nahi baino gutxiago izan dira."}, {"text_idx": "#000009", "text": "Hartu ezazue orri hau gure esker ona adierazteko era bat bezala."}, {"text_idx": "#000010", "text": "Gurekin kolaboratzen duten Udal, Elkarte, saltoki eta enpresetaz ere ezin dugu ahaztu. Zuen babesik gabe ezingo genuke egiten dugun guztia egin."}, {"text_idx": "#000011", "text": "Ikastetxe, elkarte, eraikin publiko, udaletxe, ludoteka, erresidentzia,... DOHAIN emango dugu."}, {"text_idx": "#000012", "text": "Marea Urdinaren aurtengo egutegia pasa berri dugun 2020. urtearen islada bat izan daiteke, hasieran, beste urte guztietan bezela urteari gogotsu, desio onenekin eta itxaropenez beteta ekin genion."}, {"text_idx": "#000014", "text": "Egoera hauek aniztasun funtzionalen bat dutenentzat edo bere familia eta lagunentzat aurretik ere ezagunak ziren, batzuetan besteen ezjakintasunagatik eta besteetan gure beldurrengatik."}, {"text_idx": "#000015", "text": "Guri ere bapatean bizia aldatu zitzaigun, eta prest egon gabe egoera berriei aurre egin beharra izan genion. Baina itxaropen handia dut inklusioaren txertoarengan. Marea Urdinak, gure antzeko elkarteak eta gurekin bat egiten duten lagun guztien artean, ezjakintasuna eta gure gizartean aukera berdinak eta toki bat edukitzen uzten ez diguten birus denak desegingo ditugu."}, {"text_idx": "#000016", "text": "Ezin izan dituzu lortu gure egutegiak? Lasai, hemen deskargatu ditzazkezu eta inprimatu."}, {"text_idx": "#000017", "text": "*Fitxategiak PDF formatuan daude eta kalitate onean."}, {"text_idx": "#000018", "text": "Aurreratu genizuen bezala 2020-rako zerbait oso berezia prestatzen ari ginen, urte osoan aniztasun funtzionala duten pertsonak (zuen herrikideak) oso gertu izateko zerbait sortu nahi genuen eta horrelaxe 2020-ko Marea Urdina Egutegia bukatu berri dugu."}, {"text_idx": "#000019", "text": "Egutegiaren helburua bakarra da, sentsibilizazioa. Urtean zehar aniztasuna herritarrengandik gertu izatea du helburu, pertsona hauek gertukoak bait dira, bertakoak."}, {"text_idx": "#000020", "text": "Hilabete bakoitzaren goiburuan esaldi bat idatzi dugu, ez da edozein esaldi. Esaldi hau Urrian egin genuen \u201cEzagutu nazazu\u201d"}, {"text_idx": "#000021", "text": "Eta egutegiaren bukaeran, azkenengo bi orriak, Marea Urdinak urtean zehar aurrera eraman dituen edo parte hartu duen ekintzen laburpen batekin osatu ditugu. Zuei esker, aniztasuna eta inklusioa gogoan izan dituzuelako, zuek antolatutako ekintzetan parte hartu ahal izan dugu."}, {"text_idx": "#000022", "text": "Hartu itzazue bi orri hauek gure esker ona adierazteko era bat bezala."}]